Narodna skupština
20121215

Dame i gospodo narodni poslanici, ukazujem na povredu člana 103. stav 9. Poslovnika. Predsedavajući je dozvolio narodnim poslanicima da reklamiraju da je prekršio Poslovnik između dve sednice. U članu 103. stav 9. narodni poslanik može da ukaže na takvo kršenje Poslovnika, ali pisanim putem. Isto tako, mogu da kažem da primene ovog poslovnika, one oštrije, nisu uvedene u ovom sazivu parlamenta, nego još ranije kada je jedan narodni poslanik sa liste LDP isključio celu poslaničku grupu sa sednice Skupštine Srbije, čak i poslanike koji nisu tog dana bili u sali.